Аддзел па адукацыі Магілёўскага райвыканкама

Дзяржаўная ўстанова адукацыі “Княжыцкая сярэдняя школа”

**Раённы этап завочнага конкурсу метадычных распрацовак**

**“Распрацоўка дыдактычных матэрыялаў**

**прадметаў сацыяльна-гуманітарнага цыкла**

**па падрыхтоўцы навучэнцаў да рэспубліканскай алімпіяды”**

**Намінацыя: “Беларуская мова і літаратура. IX клас”**

Аўтар:

Чабан Наталля Ігараўна,

настаўнік I кваліфікацыйнай катэгорыі

ДУА “Княжыцкая СШ” Магілёўскага раёна

Тэл. 298179834

**e-mail:** [n.chaban.2017@yandex.by](mailto:n.chaban.2017@yandex.by)

Княжыцы, 2021

Комплексная работа

па беларускай мове і літаратуры

IX клас

Заданне 1. Падкрэсліце правільна напісаныя словы:

*(Максімальная колькасць балаў – 6)*

Відэаімпульс, Токіо, інцэдэнт, высокавітамінны, капельмайстэр,

акардэон, лэдзі, аксэсуар, бізнес, бюлетэнь, нонсенс, інэрцыя.

Заданне 2. Адзначце ўласныя назоўнікі, пры перакладзе якіх з рускай мовы на беларускую ў першым складзе пішацца літара **а**:

*(Максімальная колькасць балаў – 3)*

1) Р*е*марк                  3) Щ*е*рбак          5) Ш*е*вчук

2) Ш*е*кспир               4) Ч*е*рнов

Заданне 3. Падкрэсліце ў прапанаваных варыянтах словы з правільнай пастаноўкай націску:

*(Максімальная колькасць балаў – 6)*

Ц***э***нтнер – цэнтн***е***р, тав***а***рышы – таварыш***ы***, мал***ы*** − м***а***лы, садавін***а*** – садав***і***на, уд***а***лы – удал***ы***, інд***у***стрыя – індустр***ы***я, н***а***спех – насп***е***х, грамадзян***і***н – грамадз***я***нін, ст***а***тут – стат***у***т, в***ы***падак – вып***а***дак, ***а***рышт – ар***ы***шт, г***е***незіс – ген***е***зіс, ***а***ер – а***е***р, зн***а***хар – знах***а***р, круп***я***ны – крупян***ы***, м***у***ляр – мул***я***р.

Заданне 4. Перакладзіце тэкст на беларускую мову:

*(Максімальная колькасць балаў – 10)*

**Символы воинской чести, доблести, славы**

«Геральдика есть своего рода символический международный язык, потому что во всех странах, где он существует, мы встречаем одни и те же фигуры и эмблемы, которые передают из рода в род высокие понятия религии, рыцарской чести и любви к Родине», − писал в начале ХХ века Юрий Арсеньев. Корни геральдики уходят в средневековье, когда воину необходимо было опознать человека, лицо которого закрывалось забралом шлема. Рыцарям, закованным в доспехи, жизненно важно было иметь опознавательные знаки, чтобы не только от врагов отличаться, но и не быть убитым своими слугами. Динамика боя требовала, чтобы геральдическая символика была легко читаемой, без сложных рисунков и надписей. Прошли столетия. Рыцарские доспехи с полей сражения переместились в музейные экспозиции.

Заданне 5. Выправіўшы парушэнні фразеалагічных нормаў, запоўніце дадзеную табліцу сваімі прыкладамі:

*(Максімальная колькасць балаў – 7)*

|  |  |  |
| --- | --- | --- |
| Фразеалагізм | Правільны варыянт | Сказ з фразеалагізмам |
| двух сказаў не звяжа |  |  |
| мора па калені |  |  |
| як гром на галаву |  |  |
| кідаць думкі на вецер |  |  |
| кіснуць з рогату |  |  |

Заданне 6. Пазнайце стыль мастацтва па апісанні:

*(Максімальная колькасць балаў – 5)*

…уласцівы пышная дэкаратыўнасць, парадаксальнасць, ускладненасць, багатая метафарычнасць, імкненне здзівіць, уразіць…

*Назавіце час, калі гэты стыль атрымаў сваё развіццё.*

Заданне 7. Вызначце сінтаксічную функцыю выдзеленых слоў. (*Максімальная колькасць балаў – 5)*

|  |  |
| --- | --- |
| **Сказы** | **Член сказа** |
| Брат паедзе ***паступаць*** ва ўніверсітэт. |  |
| Усім ***вядома,***што адклад не ідзе ў лад . |  |
| Лясныя рэкі ***вучылі***плаваць, а лес карміў. |  |
| У яе даўно ўжо не было надзеі ***выратаваць*** хлопца. |  |
| Ды ***галавы*** ён не вешаў. |  |
| Не адмёрз ледзь нос, ***што*** цалаваў мароз. |  |

8. **Адзначце колькасць частак у сказе.**

(*Максімальная колькасць балаў – 3)*  
Вясна прыйшла ў [гэты год надзіва рана](http://shkola.of.by/bikov-vasile-nezagojnaya-rana.html), люты не лютаваў, не шалеў завеямі, не бушаваў мяцеліцамі, радасць адчувалася ва ўсім: твары людзей быццам свяціліся знутры, [паветра звінела](http://shkola.of.by/3-chatiri-stihi-pavetra.html), на дрэвах лопаліся пупышкі, і яшчэ кволыя лісцікі імкнуліся хутчэй вырвацца на волю, на сустрэчу з сонцам.

1. 10;
2. 8;
3. 6;
4. 9;
5. 7.

9. **Узнавіце прапушчаныя словы ў дадзеным вершы.**

**Назавіце назву твора і яго аўтара.**

(*Максімальная колькасць балаў – 9)*

|  |
| --- |
| 1. |
| 2. |
| 3. |
| 4. |
| 5. |
| 6. |
| 7. |

Дагарэў за брамай ……………,

Месяц паміж воблачкаў плыве.

Выйду зноў, як у мінулы………………,

…………….. прайдуся па траве.

Дымная, сцюдзёная раса,

Цёмныя ў траве ………….. сляды.

А такога рослага аўса

Я …………. доўгія гады.

Бач, хмызы спляліся, як павець,

Светлякі мігцяць, гараць святлей.

Перад тым …………….. ў лозах пець,

Прачышчае горла ………………..

**Назва**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. Класік беларускай літаратуры Уладзімір Дубоўка зрабіў вялікі ўклад у развіццё лексікі беларускай мовы, увёў у актыўны ўжытак мноства слоў. Ніжэй дадзена лексічнае значэнне некаторых слоў, якія сталі агульнаўжывальнымі, дзякуючы Уладзіміру Дубоўку. Што гэта за словы? Запішыце іх у правым слупку табліцы:

(*Максімальная колькасць балаў – 6)*

|  |  |
| --- | --- |
| Прыемны на слых, які прыемна гучыць. |  |
| Які адпавядае вызначанай мэце, разумны, карысны. |  |
| Дастатак, забяспечанасць. |  |
| Здзейсніць, зрабіць рэальнасцю. |  |
| Носьбіт рэакцыйнай, варожай прагрэсу і культуры ідэалогіі, рэакцыянер. |  |
| Знікаючая, падаючая зорка |  |

**Водгук на мастацкі твор:**

**“Калі зямля спакойна засынае...”**

Калі зямля спакойна засынае

I ў зорак нават сплюшчваюцца вейкі,

Тады здаецца,

што на цэлым свеце

Не спяць адны вартаўнікі.

А інвалідам і тады не спіцца,

Смыляць незарубцованыя раны,

I нудна, аднастайна, раўнадушна

Пратэзы ў цішыні начной рыпяць.

Успыхваюць у цемры папяросы —

I дым,

ад дум салдацкіх пасівелы,

Плыве,

плыве бясконцым Шляхам Млечным

I колькі год

ніяк не растае.

На вуліцу выходзяць інваліды,

Каля прысад пахаладзелых крочаць —

I быццам зноў ваенны вецер вее

I тысяча бароў пад ім рыпіць.

Яны ідуць

з прыгнутымі плячыма,

Нібы параненых таварышаў выносяць

З цяжкіх сваіх ваенных успамінаў,

З далекіх акрываўленых гадоў.

Бяссонніцу праносяць інваліды

Па вуліцах дваццатага стагоддзя.

I ў іх вачах гарыць, не патухае

Ці то чырвонае густое сонца,

Ці бітваў незакончаных агонь.

А на зямлі спакой світальны дрэмле,

I ў зорак сплюшчваюцца вейкі.

I ўсім здаецца,

што на цэлым свеце

Не спяць адны вартаўнікі.

**Генадзь Бураўкін**

**Даведкі:**

Заданне 1.

Відэаімпульс, Токіо, інцэдэнт, высокавітамінны, капельмайстэр,

акардэон, лэдзі, аксэсуар, бізнес, бюлетэнь, нонсенс, інэрцыя.

Заданне 2.

1) Р*е*марк                  **3)** Щ*е*рбак          **5)** Ш*е*вчук

2) Ш*е*кспир               **4)** Ч*е*рнов

Заданне 3.

Ц***э***нтнер – цэнтнер, тав***а***рышы – таварышы, мал***ы***- малы, садавін***а*** – садавіна, уд***а***лы – удалы, інд***у***стрыя – індустрыя, наспех – насп***е***х, грамадзянін – грамадз***я***нін, статут – стат***у***т, в***ы***падак – выпадак, ***а***рышт – арышт, г***е***незіс – генезіс, аер – а***е***р, знахар – знах***а***р, крупяны – крупян***ы***, м***у***ляр – муляр.

Заданне 4.

**Сімвалы воінскага гонару, доблесці, славы**

“Геральдыка ёсць свайго роду сімвалічная міжнародная мова, таму што ва ўсіх краінах, дзе яна існуе, мы сустракаем адны і тыя ж фігуры і эмблемы, якія перадаюць з роду ў род высокія паняцці рэлігіі, рыцарскай годнасці і любові да Радзімы”, − пісаў напачатку ХХ стагоддзя Юрый Арсеньеў. Карані геральдыкі ідуць у сярэднявечча, калі воіну неабходна было распазнаць чалавека, твар якога закрваўся забралам шлема. Рыцарам, закавным у даспехі, жыццёва важна было мець апазнавальныя знакі, каб не толькі адрознівацца ад ворагаў, але і не быць забітымі сваімі слугамі. Дынаміка бою патрабавала, каб геральдычная сімволіка была лёгка чытаемай, без складаных малюнкаў і надпісаў. Прайшлі стагоддзі. Рыцарскія даспехі з палёў бітваў перамясціліся ў музейныя экспазіцыі.

Заданне 5.

|  |  |  |
| --- | --- | --- |
| Фразеалагізм | Правільны варыянт | Сказ з фразеалагізмам |
| двух сказаў не звяжа | двух слоў не звяжа | Ну, які з яго выступоўца: ён жа і двух слоў не звяжа. |
| мора па калені | мора па калена | Дзядзька Сцяпан – мужчына не баязлівы: яму і мора па калена. |
| як гром на галаву | як снег на галаву | З’явіўся гэты госць як снег на галаву. |
| кідаць думкі на вецер | кідаць словы на вецер | Ён словы на вецер не кідаў, калі ўжо нешта абяцаў – выконваў. |
| кіснуць з рогату | кіснуць ад смеху | Жанчыны ажно кіснуць са смеху |

Заданне 6.

Адказ: барока; вядучы кірунак у еўрапейскім, у т. л. беларускім мастацтве і архітэктуры, які атрымаў развіццё з **XVI ст.**

|  |  |
| --- | --- |
| **Сказы** | **Член сказа** |
| Брат паедзе ***паступаць*** ва ўніверсітэт. | акалічнасць |
| Усім ***вядома,***што адклад не ідзе ў лад. | выказнік |
| Лясныя рэкі ***вучылі***плаваць, а лес карміў. | выказнік |
| У яе даўно ўжо не было надзеі ***выратаваць*** хлопца. | азначэнне |
| Ды ***галавы*** ён не вешаў. | у складзе выказніка |
| Не адмёрз ледзь нос, ***што*** цалаваў мароз. | дзейнік |

8. **7.**

9.

Дагарэў за брамай небакрай,

Месяц паміж воблачкаў плыве.

Выйду зноў, як у мінулы май,

Басанож прайдуся па траве.

Дымная, сцюдзёная раса,

Цёмныя ў траве ад ног сляды.

А такога рослага аўса

Я не бачыў доўгія гады.

Бач, хмызы спляліся, як павець,

Светлякі мігцяць, гараць святлей.

Перад тым як звонка ў лозах пець,

Прачышчае горла салавей.

**Назва\_”Бацькаўшчына”. Уладзімір Караткевіч.**

10.

|  |  |
| --- | --- |
| Прыемны на слых, які прыемна гучыць. | мілагучны |
| Які адпавядае вызначанай мэце, разумны, карысны. | мэтазгодны |
| Дастатак, забяспечанасць. | дабрабыт |
| Здзейсніць, зрабіць рэальнасцю. | ажыццявіць |
| Носьбіт рэакцыйнай, варожай прагрэсу і культуры ідэалогіі, рэакцыянер. | цемрашал |
| Знікаючая, падаючая зорка | знічка |

Спіс выкарыстанай літаратуры

1. Аб выніках заключнага этапу ІХ Рэспубліканскага конкурсу работ даследчага характару ( канферэнцыі) вучняў па вучэбных прадметах “ беларуская мова” і “ Беларуская літаратура” ў 2020 годзе // І.У. Булаўкіна // Беларуская мова і літаратура. – 2020. – №4(222).- С.3-5.
2. Апавяданне М.Зарэмбы “ Арэхавы спас” ( урок дадаоткавага чытання ў V класе) / І.М.Скрыпчанка // Беларуская мова і літаратура. – 2020.- №4 (222).- С. 31-37.
3. Новая і ўстарэлая лексіка ў беларускай мове / С. В. Зелянко // Беларуская мова і літаратура. – 2020. – №4(222). – С.38-40.
4. Вучэбна- трэніровачныя тэсты па беларускай мове. Комплесная заданне №84 / С.Л. Васілевіч// Беларуская мова і літаратура. – 2020. – №4(222).-43-46
5. Комплексная работа па беларускай мове і літаратуры (матэрыялы для аналізу і падрыхтоўкі) / В.У. Праскалевіч, А.А.Радзевіч, І.І.Савіцкая // Беларуская мова і літаратура. – 2013. – №12. –С.47-57.
6. Вучэбна- трэніровачныя тэсты па беларускай мове. Комплесная заданне №31 / С.Л. Васілевіч// Беларуская мова і літаратура.- 2013.- №12.- С.58-61
7. Беларуская мова і літаратура.- 2018.-№1(195).
8. Беларуская мова: дапаможнік для падрыхтоўкі да цэнтралізаванага тэсціравання / Г.М. Валочка, Я.М. Лаўрэль, С.А. Язерская .- Мінск: “Новое знание” , 2010. –707с.
9. Гарчычко, Н. Роля мастацкіх сродкаў у творы: падрыхтоўка да алімпіяды [Электронны рэсурс]. – Рэжым доступу : https://padabayki.ru/padryhtouka-da-alimpiyady/rolya-mastatskih-srodkau-u-mastatskim-tvory/. – Дата доступу : 10.09.2020.
10. Рагойша, В. Літаратуразнаўчы слоўнік: тэрміны і паняцці: для школьнікаў і абітурыентаў / В.П. Рагойша. – Мінск : Народная асвета, 2009. – 303 с.
11. Правілы беларускай арфаграфіі і пунктуацыі. – Мн. : Нацыянальны цэнтр прававой інфармацыі, 2008. – 144 с.